Source: https://www.gazetabucurestilor.ro/lifestyle/sport/csm-bucuresti-isi-intareste-lotul-cu-trei-handbaliste-de-top/
Timestamp: 2018-08-16 12:09:29+00:00

Document:
18 februarie 2018 15:51
CSM București își întărește lotul cu trei handbaliste de top. Campioana Româiei la handbal feminin, CSM București, a anunțat, astăzi că a reușit transferarea a trei jucătoare importante de la rivala europeană Vardar Skopje din Muntenegru. Acestea vor ajunge în lotul bucureștean din această vară.
Sârboaica Andrea Lekić, 30 de ani, a fost desemnată cea mai bună handbalistă a lumii în 2012. ea a semnat pentru două sezoane cu CSM București. Ea va putra pe tricou numărul și va juca în poziția care a consacract-o, centru. Anterior ea a mai jucat pentru alte trei echipe de top din handbalul european: Krim Ljubljana, Győri Audi ETO KC și ŽRK Vardar
”Am ales CSM pentru că este unul dintre cele mai mari cluburi din Europa și își doresc să cucerească Liga Campionilor în fiecare an. Cunosc o mare parte din viitoarele colege și sunt convinsă că mă vor ajuta să mă adaptez cât mai repede”, a declarat Lekić.
O altă sârboaică care va ajunge la CSM București este pivotul de 27 de ani Dragana Cvijić. Ea va purta pe tricou numărul 72. Dragana Cvijić care este una dintre cele mai masive handbaliste din lume, a semnat cu campioana României pentru un sezon. Ea a mai fost colegă cu două dintre jucătoarele de la CSM, Cristina Neagu și Majda Mehmedović la echipa Budućnost Podgorica, unde cele trei au câștigat în 2015, Liga Campionilor.
”Am fost foarte aproape de un transfer la CSM București anul trecut, dar am decis să merg la Vardar. Sunt foarte fericită de alegerea mea de acum deoarece o să avem o echipă foarte puternică în următorul sezon. Atmosfera în sală e incredibilă, îmi amintesc de la Bucharest Trophy și mă bucur că o să joc într-o țară care trăiește pentru handbal. Am venit aici pentru că vreau să câștig Liga Campionilor”, a declarat Cvijić.
Cea de-a treia jucătoare transferată la București din vară este muntenegreanca Jovanka Radičević, în vârstă de 31 de ani. Campioană europeană în 2012 și câștigătoare a Ligii Campionilor în 2013, cu Győr, ea va juca două sezoane pentru CSM București pe postul de extremă dreapta și va avea numărul 44 pe tricou. Anterior, Radičević a evoluat șapte sezoane la Budućnost Podgorica.
”Sunt foarte fericită că o să fac parte din cea mai bună echipă și că o să joc alături de cea mai bună jucătoare din lume (Cristina Neagu – n.r.). Am avut ocazia să joc împotriva CSM-ului la București, iar fanii au făcut o atmosferă incredibilă și ne-a fost greu să jucăm cu presiunea sălii. Sunt oameni înnebuniți după handbal și abia aștept să joc cu un asemenea public în spate, care să ne încurajeze în permanență”, a spus Radičević.
Andrea Lekić Budućnost Podgorica Cristina Neagu CSM Bucuresti Dragana Cvijić Győr handbal Jovanka Radičević Krim Ljubljana Vardar Skopje

References: CSM 
 CSM 
 CSM 
 CSM 
 CSM 
 CSM 
 CSM 
 CSM